અત્યારનાં આ સ્માર્ટ ટીવી થ્રી-ડી દૃશ્યો બતાવવાની ક્ષમતા સાથે આવે છે. સ્કીમમાં હોય તો ફ્રીમાં અથવા સાડાત્રણ હજારની એક જોડીના હિસાબે ઘરના સભ્યો માટે ખાસ પ્રકારનાં થ્રી-ડી ચશ્માં ખરીદીને થિયેટરને પણ આંટે એવી થ્રી-ડી ક્વૉલિટીની ફિલ્મો જોઈ શકો છો. ટીવીકંપની પોતે અને ઘણી સાઇટ્સ થ્રી-ડી વિડિયો બતાવે છે. હવે તો કેટલીક ચૅનલો પણ થ્રી-ડીમાં પ્રોગ્રામ બતાવે છે એ ખરેખર રોમાંચક અનુભવ બની રહે છે. આ બધા ટીવીમાં રેગ્યુલર ચૅનલોને થ્રી-ડીમાં કન્વર્ટ કરી આપતી સુવિધા પણ હોય છે, પરંતુ એમાં થ્રી-ડીનો માત્ર આભાસ થાય છે. ખરેખરું (દૃશ્ય ટીવીની બહાર નીકળતું હોય એવું) રિઝલ્ટ મળતું નથી (કારણ કે એનું શૂટિંગ થ્રી-ડી કૅમેરાથી થયેલું હોતું નથી).